ai4bharat/Pralekha huggingface dataset:
ஜல்சக்தி அமைச்சகம்
ஜல்ஜீவன் இயக்கத்தின்கீழ் நீரின் தரத்தை உறுதி செய்தல்
ஜல்ஜீவன் இயக்கத்தின்கீழ், அனைத்து வீடுகளுக்கும் குடிநீர்க் குழாய் இணைப்பு வழங்கும் திட்டத்தை மத்திய 2019 ஆம் ஆண்டு ஆகஸ்ட் மாதம் முதல், மாநில அரசுகளின் ஒத்துழைப்புடன் செயல்படுத்தி வருகிறது. இந்த இயக்கத்தின்கீழ், இந்திய தர நிர்ணய அமைவனத்தின் வழிகாட்டுதலின் அடிப்படையில், பாதுகாப்பான குடிநீர் விநியோகத்துக்கான நடவடிக்கை மேற்கொள்ளப்படுகிறது.
இந்த இயக்கம் நடைமுறைக்கு வருவதற்கு முன்பு, ஊரகப் பகுதிகளில் 3.23 கோடி வீடுகளில் மட்டுமே குடிநீர்க் குழாய் இணைப்பு இருந்தது. இந்தத் திட்ட அமலாக்கத்திற்குப் பின், 7.88 கோடி கிராமப்புற வீடுகளுக்கு குழாய் மூலம் குடிநீர் இணைப்பு வழங்கப்பட்டுள்ளதாக மாநிலங்கள் மற்றும் யூனியன் பிரதேசங்கள் வழங்கியுள்ள தகவலின் மூலம் தெரிய வந்துள்ளது.
நாட்டில் கிராமப்பகுதிகளில் மொத்தமுள்ள 19.39 கோடி வீடுகளில் இதுவரை மொத்தம் 11.12 கோடி வீடுகளுக்கு குழாய் மூலம் குடிநீர் இணைப்பு வழங்கப்பட்டுள்ளது. இது மொத்தமுள்ள கிராமப்புற வீடுகளில் 57.36 சதவீதமாகும்.
குடிநீர்க் குழாய் இணைப்பு வழங்கப்படும் போது, பாதுகாப்பான நீர் வழங்கப்படுவதும் உறுதி செய்யப்படுகிறது. ஆர்சனிக் மற்றும் ஃப்ளூரைட் பாதிப்பு அதிகம் உள்ள பகுதிகளில் சமுதாய நீர் சுத்திகரிப்பு நிலையங்களை அமைக்குமாறு மாநிலங்கள் மற்றும் யூனியன் பிரதேசங்கள் அறிவுறுத்தப்பட்டுள்ளன. ஆண்டுக்கு ஒருமுறை என்ற அடிப்படையில் நீரின் ரசாயனம் மற்றும் நுண்ணுயிர் தன்மைகளை சோதனை செய்யவும் அறிவுறுத்தப்பட்டுள்ளது. நாட்டின் அனைத்து மாநிலங்கள் மற்றும் யூனியன் பிரதேசங்களில் மொத்தம் 2076 நீர் சோதனை மையங்கள் உள்ளன.
இந்தத் தகவலை மாநிலங்களவையில் இன்று எழுத்து மூலம் அளித்த பதிலில் மத்திய ஜல்சக்தித் துறை இணையமைச்சர் திரு பிரஹலாத் சிங் படேல் தெரிவித்துள்ளார்.
மேலும் விவரங்களுக்கு இந்த ஆங்கில செய்திக்குறிப்பை காணவும்: https://pib.gov.in/PressReleasePage.aspx?PRID=1898798
பிரதமர் அலுவலகம்
சுஸ்லான் எனர்ஜியின் நிறுவனர் திரு துளசி தாந்தியின் மறைவிற்கு பிரதமர் இரங்கல்
முதுபெரும் வர்த்தக நிபுணரும், சுஸ்லான் எனர்ஜியின் நிறுவனருமான திரு துளசி தாந்தியின் மறைவிற்கு பிரதமர் திரு நரேந்திர மோடி ஆழ்ந்த இரங்கலைத் தெரிவித்துக் கொண்டுள்ளார்.
அவர் விடுத்துள்ள ட்விட்டர் செய்தியில் கூறியிருப்பதாவது:
‘நாட்டின் பொருளாதார வளர்ச்சிக்கு அளப்பரிய பங்களித்து, நிலையான வளர்ச்சியை நோக்கிய நம் நாட்டின் முயற்சிகளுக்கு வலு சேர்த்த முன்னோடி வர்த்தக தலைவராகத் திகழ்ந்தவர், திரு துளசி தாந்தி. அவரது அகால மறைவினால் துயரடைந்தேன். அன்னாரது குடும்பத்தினருக்கும், நண்பர்களுக்கும் இரங்கல்கள். ஓம் சாந்தி.”
ரசாயனம் மற்றும் உரங்கள் அமைச்சகம்
தேசிய உர நிறுவனம் மக்கும் குப்பையிலிருந்து உரம் தயாரிக்கவிருக்கிறது.
உரங்கள் துறையின் கீழ் இயங்கும் பொதுத்துறை நிறுவனமான தேசிய உர நிறுவனம் , விஜய்ப்பூர் , இயற்கைக் குப்பை மாற்றும் வசதியை  நிறுவ இருக்கிறது. இங்கு சேகரிக்கப்படும் மக்கும் குப்பை OWC-க்கு எடுத்து செல்லப்பட்டு, அழிக்கமுடியாத பொருள்களிடம் இருந்து தனியாகப் பிரிக்கப்படும். இதனைப் பயன்படுத்த தயார் நிலையில் உள்ள உரமாக மாற்றுவதற்கு 10 நாட்கள் ஆகும்.
தூய்மை இந்தியாவின் ஒரு அங்கமான இந்தத் திட்டம், நகரியப் பகுதியில் இருந்து சேகரிக்கப்படும் தோட்டக்கலைக் குப்பை உட்பட ஒரு நாளைக்கு 2000 கிலோ மக்கும் குப்பையை மறுசுழற்சி செய்து தயார் நிலையில் உள்ள உரமாக மாற்றுவதற்குத் திட்டமிட்டுள்ளது.
பூங்காக்கள் அல்லது பொது இடங்களின் மேம்பாட்டுக்காக பயன்படுத்தப்படும் உரங்களுக்கு பதில் இந்த உரத்தைப் பயன்படுத்திக் கொள்ள நிறுவனம் திட்டமிட்டுள்ளது. குடியிருப்போர் தங்களின் புல்வெளிகள் மற்றும் சமையல் அறைத் தோட்டங்களிலும் இந்த உரத்தைப் பயன்படுத்திக்கொள்ளலாம்.
விஜய்ப்பூர் அலகின் தலைமைப் பொது மேலாளரான திரு. ஜக்தீப் ஷா சிங் வரவிருக்கும் இயற்கைக் குப்பை மாற்றும் வசதியின் பூமிபூஜையை நிறுவனத்தின் மூத்த அதிகாரிகள் முன்னிலையில் செய்தார்.
பாதுகாப்பு அமைச்சகம்
இந்தியாவின் அறிவு பாரம்பரியம், சுதந்திரம், சகோதரத்துவம் மற்றும் உலக அமைதியின் கொள்கைகளை போதிக்கிறது என்று பாதுகாப்புத்துறை அமைச்சர் திரு ராஜ்நாத் சிங் கூறியுள்ளார்
சுதந்திரம், சமத்துவம், சகோதரத்துவம் மற்றும் உலக அமைதி ஆகிய கொள்கைகளை போதிக்கும் இந்திய அறிவுப் பாரம்பரியம் உலகின் பழமையான ஒன்றாகும். செப்டம்பர் 05, 2023 அன்று மகரிஷி தயானந்த சரஸ்வதியின் 200 வது ஆண்டு நிறைவை முன்னிட்டு தில்லி பல்கலைக்கழகத்தில் ஏற்பாடு செய்யப்பட்ட 'இந்திய அறிவு பாரம்பரியம் மற்றும் வேதங்களில் கூறப்பட்டுள்ள சிறந்த வாழ்க்கை விழுமியங்கள்' என்ற தலைப்பில் உரையாற்றிய பாதுகாப்பு அமைச்சர் திரு ராஜ்நாத் சிங் இதனைத் தெரிவித்தார்.
பருவநிலை மாற்றம் உள்பட உலகம் எதிர்கொள்ளும் பல சவால்களுக்கு வேதங்களில் தீர்வுகள் உள்ளன என்று திரு ராஜ்நாத் சிங் கூறினார். இயற்கை வழிபாடு, சுற்றுச்சூழல் பாதுகாப்பு, காடு வளர்ப்பு போன்ற நடைமுறைகளை வேதங்கள் வலியுறுத்துகின்றன என்று அவர் சுட்டிக்காட்டினார். "வேதங்களின் மிக முக்கியமான அம்சம் அதன் ஆயுட்காலம், அதாவது, அது சனாதனம், இருப்பினும், ஒரு பிரிவினர் வேதங்களையும் அதன் விழுமியங்களையும் தாக்குகிறார்கள். இதுபோன்ற முயற்சிகள் பயனற்றவை என்பதை நிரூபிக்கக்கூடும்" என்று அவர் கூறினார்.
ஜனநாயகம் பெரும்பாலும் மேற்கத்திய நாடுகளால் உலகிற்கு வழங்கப்பட்ட ஆட்சி முறையாகக் கருதப்படுகிறது என்று குறிப்பிட்ட பாதுகாப்புத்துறை அமைச்சர், 'சபா' மற்றும் 'சமிதி' போன்ற பிரதிநிதித்துவ அமைப்புகள் இருந்த வேத காலத்தில் ஜனநாயக மதிப்புகளின் வேர்கள் காணப்படுகின்றன என்று சுட்டிக்காட்டினார்.
வேதகாலம் பெண்களுக்கு அதிகாரமளித்த காலமாகும், ஏனெனில் ஆண்களுக்கு சமமான உரிமைகளை பெண்களும் அனுபவித்தனர் என்று திரு ராஜ்நாத் சிங் மேலும் கூறினார். வேத காலத்தைச் சேர்ந்த இத்தகைய பெண்கள் இந்திய அறிவு மரபில் பங்களித்த பல எடுத்துக்காட்டுகள் உள்ளன என்று அவர் தெரிவித்தார்.
இந்தியக் கலாச்சாரத்தின் வலிமையை விளக்கிய பாதுகாப்புத்துறை அமைச்சர், "வரலாறு முழுவதும், பல தாக்குதல்கள் இருந்தபோதிலும், நமது கலாச்சாரம் பெருமையுடன் செழித்து வளர்ந்துள்ளது. காரணம் வேத விழுமியங்கள் மற்றும் அதை அடிப்படையாகக் கொண்ட பண்டைய அறிவு மரபு” என்றார்.
பிரிட்டிஷ் காலனித்துவ காலத்தில் மக்களின் சமூக விழிப்புணர்வில் சுவாமி தயானந்த சரஸ்வதியின் பங்களிப்பு குறித்தும் திரு ராஜ்நாத் சிங் குறிப்பிட்டார். ஆரிய சமாஜத்தின் மூலம் இந்தியாவில் மறுமலர்ச்சியைக் கொண்டு வருவதில் சுவாமி தயானந்த சரஸ்வதியின் பங்களிப்பு அளப்பரியது என்றும், 'வேதங்களுக்குத் திரும்புங்கள்' என்பது அவரது அறைகூவல் என்றும் அவர் கூறினார்.
முன்னாள் குடியரசுத் தலைவர் டாக்டர் சர்வபள்ளி ராதாகிருஷ்ணனின் பிறந்த நாளான இன்று ஆசிரியர் தினமாக கொண்டாடப்படுகிறது. அரசியலுக்கு அப்பாற்பட்டு, கல்வி மற்றும் தத்துவத் துறையில் டாக்டர் ராதாகிருஷ்ணன் குறிப்பிடத்தக்க பங்களிப்பை வழங்கியுள்ளார் என்று திரு ராஜ்நாத் சிங் கூறினார். "இன்று அவரது புலமை, அவரது தத்துவ பங்களிப்புகள் மற்றும் தேசத்திற்கான அவரது சாதனைகளுக்கு அஞ்சலி செலுத்தும் நாள்" என்று அவர் குறிப்பிட்டார்.
பிரதமர் அலுவலகம்
இந்தியா-ஆஸ்திரேலியா சுழற்சி பொருளாதார தொழில்நுட்ப போட்டியின்  நிறைவு நிகழ்ச்சியில் பிரதமர் உரையாற்றினார்
நமது பூமியின் சுற்றுச்சூழல் நெருக்கடிகளை தீர்ப்பதில் சுழற்சி பொருளாதாரம் முக்கிய நடவடிக்கையாக இருக்க முடியும் : பிரதமர்
கொவிட்டுக்கு பிந்தைய உலகை உருவாக்குவதில், இந்தியா-ஆஸ்திரேலியா இடையேயான வலுவான கூட்டுறவு முக்கிய பங்காற்றும்
நமது நுகர்வு முறையில் கவனம் செலுத்த வேண்டும் என்றும், அவற்றில் ஏற்படும் சுற்றுச்சூழல் பாதிப்பை எப்படி குறைப்பது என்பது பற்றியும் நாம் சிந்திக்க வேண்டும் என்றும் பிரதமர் திரு. நரேந்திர மோடி கூறினார்.
இது தொடர்பான நமது பல சவால்களுக்கு தீர்வு காண்பதில் சுழற்சி பொருளாதாரம் முக்கிய நடவடிக்கையாக இருக்கும் என அவர் கூறினார். இந்தியா-ஆஸ்திரேலியா சுழற்சி பொருளாதார தொழில்நுட்ப போட்டியின் நிறைவு நிகழ்ச்சியில் அவர் காணொலி காட்சி மூலம் உரையாற்றினார்.
மறு சுழற்சி, பொருட்களை மீண்டும் பயன்படுத்துவது, கழிவுகளை அகற்றுவது, வளங்களின் செயல்பாட்டை மேம்படுத்துவது போன்றவை நமது வாழ்க்கை முறையின் ஒரு பகுதியாக மாற வேண்டும் என பிரதமர் கூறினார்.
இந்த தொழில்நுட்ப போட்டியில் காட்டப்பட்ட புதுமை கண்டுபிடிப்புகள், நமது இரு நாடுகளும், சுழற்சி பொருளாதார தீர்வுகளில் முன்னணி வகிக்க ஊக்குவிக்கும் என அவர் நம்பிக்கை தெரிவித்தார்.
இந்த கருத்துக்களை வளர்ப்பதற்கான வழிகளை காண வேண்டும் என அவர் கேட்டுக் கொண்டார். ‘‘பூமி தாய் வழங்கும் அனைத்துக்கும் நாம் உரிமையாளர்கள் இல்லை. ஆனால், வருங்கால சந்ததியினர் அனைவருக்கும் நாம் பாதுகாவலர்கள் என்பதை நாம் ஒருபோதும் மறக்க கூடாது’’ என பிரதமர் கூறினார்.
தொழில்நுட்ப போட்டியில் கலந்து கொண்ட இன்றைய இளம் பங்களிப்பாளர்களின் சக்தி மற்றும் உத்வேகம்தான், இந்தியா, ஆஸ்திரேலியா இடையேயான, முன்னோக்கு கூட்டுறவின் அடையாளம் என பிரதமர் கூறினார்.
‘‘கொவிட்டுக்கு பிந்தைய உலகை உருவாக்குவதில், இந்தியா-ஆஸ்திரேலியா இடையேயான வலுவான கூட்டுறவு முக்கிய பங்காற்றும். நமது இளைஞர்கள், இளம் கண்டுபிடிப்பாளர்கள், தொடக்க நிறுவனங்கள் இந்த கூட்டுறவின் முன்னணியில் இருப்பர்’’ என கூறி தனது பேச்சை பிரதமர் நிறைவு செய்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1699279
----
(
பிரதமர் அலுவலகம்
உலக வங்கியின் சரக்குப் போக்குவரத்து செயல்திறன் குறியீட்டில் இந்தியா 16 இடங்கள் முன்னேறியிருப்பது குறித்து பிரதமர் மகிழ்ச்சி தெரிவித்துள்ளார்
உலக வங்கியின் சரக்குப் போக்குவரத்து செயல்திறன் குறியீட்டில் இந்தியா 16 இடங்கள் முன்னேறியிருப்பது குறித்துப் பிரதமர் திரு.நரேந்திர மோடி மகிழ்ச்சி தெரிவித்துள்ளார்.
மத்திய வர்த்தகம் மற்றும் தொழில்துறை அமைச்சர் திரு.பியூஷ் கோயலின் ட்விட்டர் பதிவுக்குப் பதிலளித்துப் பிரதமர் கூறியிருப்பதாவது:
”இது ஊக்கமளிக்கும் போக்கு. நாங்கள் சீர்திருத்தங்கள் மற்றும் சரக்குப் போக்குவரத்து உள்கட்டமைப்பை மேம்படுத்துவதில் கவனம் செலுத்தியதால் நிகழ்ந்துள்ளது. இதனால் செலவுகள் குறைந்து, வணிகங்கள் போட்டித்தன்மை கொண்டதாக மாறும்.”
எரிசக்தி அமைச்சகம்
பவர்கிரிட் நிறுவனம் இரண்டாவது காலாண்டில் ரூ.3,117 கோடி லாபம்
மத்திய மின்துறை அமைச்சகத்தின் கீழ் செயல்படும் இந்திய மின் தொகுப்பு நிறுவனம், இந்த நிதியாண்டின் இரண்டாவது காலாண்டில், ஒருங்கிணைந்த அடிப்படையில் வரி செலுத்திய பின் 3,094 கோடி லாபம் ஈட்டியுள்ளது. இதன் மொத்த வருமானம் ரூ.9831 கோடி ஆகும்.
முழுமையான அடிப்படையில், இந்த நிதியாண்டின் இரண்டாவது காலாண்டில் இந்நிறுவனம் வரி செலுத்திய பின் ரூ.3,117 கோடி லாபம் ஈட்டியுள்ளது, இதன் மொத்த வருமானம் ரூ.9,890 கோடி. இது கடந்த ஆண்டை விட முறையே 23 சதவீதம் மற்றும் 8 சதவீதம் அதிகம்.
இந்த நிதியாண்டின் முதல் ஆறு மாதத்தில், இந்நிறுவனத்தின் ஒருங்கிணைந்த லாபம் மற்றும் வருவாய் முறையே ரூ.5,142 கோடி மற்றும் ரூ.19,648 கோடி. இது கடந்த நிதியாண்டை விட முறையே 1 சதவீதம் மற்றும் 6 சதவீதம் அதிகம். முழுமையான அடிப்படையில் வரிசெலுத்திய பின் லாபம் மற்றும் மொத்த வருமானம் முறையே ரூ.5,097 கோடி மற்றும் ரூ.19,511 கோடி. இதன் மூலம் இந்நிறுவனம் முறையே 3 சதவீதம் மற்றும் 6 சதவீதம் வளர்ச்சியை பதிவு செய்துள்ளது.
இந்நிறுவனத்தின் மூலதன செலவு சுமார் ரூ.3,100 கோடி மற்றும் மூலதன சொத்து மதிப்பு ரூ.10,693 கோடி.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1672221
தகவல் மற்றும் ஒலிபரப்பு அமைச்சகம்
கோவாவில் நடைபெறும் 52வது இந்திய சர்வதேச திரைப்பட விழா: போட்டியிடும் 15 படங்கள் வெளியீடு
போட்டியில் பங்கேற்கும் 15 திரைப்படங்களை 52வது இந்திய சர்வதேச திரைப்பட விழா வெளியிட்டுள்ளது. இந்த போட்டிக்கு உலகம் முழுவதும் இருந்து, சிறந்த படங்கள் தேர்வு செய்யப்பட்டுள்ளன. தங்க மயில் மற்றும் இதர விருதுகளுக்கு இந்த 15 திரைப்படங்களும் போட்டியிடுகின்றன
போட்டியில் பங்கேற்கும் திரைப்படங்கள்:
1. எனி டே நவ் - இயக்குனர்: ஹேமி ரமேசான் / பின்லாந்து
2. சார்லட் - இயக்குனர்: சைமன் பிரான்கோ - பராகுவே
3. கோதாவரி - இயக்குனர்: நிகில் மகாஜன், இந்தியா
4. இன்ட்ரேகால்ட் - இயக்குனர்: ராது முன்டேன் - ரோமானியா
5. லேண்ட் ஆப் ட்ரீம்ஸ் - இயக்குனர்: ஷிரின் நெஷாத் மற்றும் சோஜா அசாரி - நியூமெக்சிகோ, அமெரிக்கா
6. லீடர் - இயக்குநர்: கதியா பிரிவேசென்சேவ் - போலந்து
7. மே வசந்த்ராவ் - இயக்குனர்: நிபுன் அவினாஷ் தர்மாதிகாரி - மராத்தி, இந்தியா
8. மாஸ்கோ டஸ் நாட் ஹேபன் - இயக்குனர்: திமித்ரி பெஃடோரோவ் - ரஷ்யா
9. நோ கிரவுண்ட் பினத் த ஃபீட்- இயக்குனர்: முகமது ராபி மிரிதா - வங்கதேசம்
10. ஒன்ஸ் வீ வேர் குட் பார் யு - இயக்குனர்: பிராங்கோ ஸ்மித் - குரோசியா, போஸ்னியா மற்றும் ஹெர்சேகோவினா
11. ரிங் வாண்ட ரிங் - இயக்குனர் : மசகாசு கனேகோ - ஜப்பான்
12. சேவிங் ஒன் ஹூ வாஸ் டெட் - இயக்குனர்: வேக்லவ் கத்ரன்கா - செக் குடியரசு
13. செம்கோர் - இயக்குனர்: ஏமீ பரூவா - டிமாசா, இந்தியா
14. தி டார்ம் - இயக்குனர்: ரோமன் வாஸ்யனோவ் - ரஷ்யா
15. தி பர்ஸ்ட் ஃபாலன் - இயக்குனர்: ரோட்ரிகோ டி ஒலிவேரா - பிரேசில்
இந்த திரைப்படங்கள் விருதுகளின் பல பிரிவுகளுக்கு போட்டியிடுகின்றன.
சிறந்த திரைப்படத்துக்கான தங்க மயில் விருது ரூ.40,00,000/- பரிசுத் தொகை கொண்டது. இந்த தொகையை இயக்குனர் மற்றும் தயாரிப்பாளர் சமமாக பகிர்ந்துகொள்ள வேண்டும். அதோடு விருதுக்கான சான்றிதழும் வழங்கப்படும்.
சிறந்த இயக்குனருக்கு வெள்ளி மயில் விருதுடன் சான்றிதழ் மற்றும் ரூ.15,00,000 ரொக்க பரிசும் வழங்கப்படும்.
சிறந்த நடிகருக்கு, வெள்ளி மயில் விருதுடன், சான்றிதழ் மற்றும் ரூ.10,00,000 லட்சம் பரிசுத் தொகை வழங்கப்படும்.
சிறந்த நடிகைக்கு, வெள்ளி மயில் விருதுடன், சான்றிதழ் மற்றும் ரூ.10,00,000 லட்சம் பரிசுத் தொகை வழங்கப்படும்.
சிறப்பு நடுவர் விருது: நடுவர் விரும்பும் படத்துக்கு வெள்ளி மயில் விருது சான்றிதழுடன், ரூ.15,00,000-க்கான பரிசும் வழங்கப்படும். இந்த விருது அந்தப்படத்தின் இயக்குனருக்கு வழங்கப்படும்.
----

(Visitor Counter : 184
நிதி அமைச்சகம்
தலைமறைவாக உள்ள பொருளாதாரக் குற்றவாளிகள் அவசரச் சட்டம், 2018-க்குக் குடியரசுத் தலைவர் ஒப்புதல் அளித்ததைத் தொடர்ந்து சட்டம் பிறப்பிக்கப்படுகிறது
தலைமறைவாக உள்ள பொருளாதாரக் குற்றவாளிகள் அவசரச் சட்டம், 2018-ஐ பிறப்பிக்க மத்திய அமைச்சரவை முடிவு செய்ததைத் தொடர்ந்து, இந்த அவசரச் சட்டத்திற்குக் குடியரசுத் தலைவர் ஒப்புதல் அளித்துள்ளார். இதைத் தொடர்ந்து இச்சட்டம் அவசரச் சட்டமாக பிறப்பிக்கப்பட்டுள்ளது. முன்னதாக, 2018 ஏப்ரல் 21 அன்று நடைபெற்ற மத்திய அமைச்சரவைக் கூட்டத்தில், மத்திய நிதித்துறை பரிந்துரைத்தபடி தலைமறைவாக உள்ள பொருளாதாரக் குற்றவாளிகள் அவசரச் சட்டம் 2018-க்கு ஒப்புதல் அளிக்கப்பட்டது.
தலைமறைவாக உள்ள பொருளாதாரக் குற்றவாளிகள் அவசரச் சட்டம் 2018 , பொருளாதாரக் குற்றவாளிகளின் குற்ற நடவடிக்கைகளையும், அவர்களது சொத்துக்களையும் முடக்கிவைக்கவும் பறிமுதல் செய்யவும் இந்திய அதிகாரிகளுக்கு அதிகாரமளிக்க வகை செய்துள்ளது. இதன் மூலம் பொருளாதாரக் குற்றவாளிகள் இந்திய நீதிமன்றங்களின் எல்லைக்கு அப்பால் இருந்துகொண்டு, இந்தியச் சட்ட நடவடிக்கைகளிலிருந்து தப்புவதைத் தடுக்கவும் இந்த அவசரச் சட்டம் வகை செய்கிறது.
இந்த அவசரச் சட்டம் ஒரு நீதிமன்றம் , ஒரு நபரைத் தலைமறைவாக உள்ள பொருளாதாரக் குற்றவாளி என அறிவிக்க வகை செய்கிறது.
தலைமறைவாக உள்ள பொருளாதாரக் குற்றவாளிகள் அவசரச் சட்டம் 2018 கீழ்காணும் அம்சங்களைக் கொண்டதாகும்:
- ஒரு நபர் தலைமறைவாக உள்ள பொருளாதாரக் குற்றவாளி என அறிவிக்கக் கோரி சிறப்பு நீதிமன்றத்தில் மனுதாக்கல் செய்வது;
- பொருளாதாரக் குற்றவாளியின் சொத்துக்களை முடக்கிவைத்து, அவர் மீது குற்ற நடவடிக்கைகளை மேற்கொள்ளுதல்;
- பொருளாதாரக் குற்றவாளி என்று கருதப்படுபவருக்குச் சிறப்பு நீதிமன்றம் நோட்டீஸ் அனுப்புதல்;
- பொருளாதாரக் குற்றவாளியாக அறிவிக்கப்பட்டவரின் சொத்துக்களைப் பறிமுதல் செய்தல் அல்லது குற்ற நடவடிக்கைகளைத் தொடருதல்;
- தலைமறைவாக உள்ள பொருளாதாரக் குற்றவாளி, சிவில் உரிமைகளைக் கோர உரிமையற்றவராக்குதல்;
- சட்டத்தின்படி பறிமுதல் செய்யப்பட்ட சொத்துக்களை நிர்வகிக்கவும், அதனை விற்பனை செய்யவும் நிர்வாகி ஒருவரை நியமித்தல்.
கூடுதல் விவரங்களுக்கு www.pib.nic.in இணைய தளத்தைக் காணவும்.
(Visitor Counter : 120
சுற்றுச்சூழல் மற்றும் வனத்துறை அமைச்சகம்
இந்தியாவின் பருவநிலைக் கொள்கை, நீடித்த வளர்ச்சியையும் வறுமை ஒழிப்பையும் நோக்கியதாக உள்ளது என்று திரு பூபேந்தர் யாதவ் கூறியுள்ளார்
மத்திய சுற்றுச்சூழல், வனம், பருவநிலை மாற்றத்துறை அமைச்சர் திரு பூபேந்தர் யாதவ், இந்தியாவின் பருவநிலைக் கொள்கை நீடித்த வளர்ச்சி மற்றும் வறுமை ஒழிப்பை நோக்கியதாக உள்ளது என்றும், அதே நேரத்தில் வளர்ச்சியின் காரணமாக வெளியேறும் உமிழ்வைக் கட்டுப்படுத்தவும், துறைகள் முழுவதும் ஆற்றல் திறனை மேம்படுத்தவும் தொடர்ந்து பாடுபடுவதாகக் கூறினார். 'காலநிலை ஸ்மார்ட் கொள்கைகளுக்கான அடுத்த கட்டம்' என்ற தலைப்பில் இன்று புதுதில்லியில் நடைபெற்ற ரைசினா உரையாடலில் பேசிய அவர், 17 நிலையான வளர்ச்சி இலக்குகளை அடைய இன்னும் 7 ஆண்டுகள் மட்டுமே உள்ள நிலையில், ஐ.நா.வின் முக்கியமான தசாப்தத்தின் மூன்றாவது ஆண்டில் நாம் நுழையும் போது, பிரதமர் திரு நரேந்திர மோடியின் தொலைநோக்குத் தலைமையின் கீழ், பருவநிலை ஸ்மார்ட் கொள்கைகளை உருவாக்கி செயல்படுத்துவதை உறுதி செய்வது இந்தியாவில் முக்கிய இடத்தைப் பிடித்துள்ளது என்றார்.
இயற்கையிலிருந்து உங்களுக்குத் தேவையானதை விட அதிகமாக எடுத்துக்கொள்ளாதீர்கள். இயற்கை மனிதத் தேவைகளைப் பூர்த்தி செய்ய உள்ளதே தவிர பேராசையை அல்ல. நாம் குறைவாகப் பயன்படுத்துபவர்கள், நாம் பயன்படுத்துவதை மீண்டும் பயன்படுத்துபவர்கள். சுழற்சிப் பொருளாதாரம் இந்தியக் கலாச்சாரத்தின் ஒரு பகுதியாகும். இந்தியர்கள் பூமியை நேசிப்பவர்கள் என்பதால்தான், உலக மக்கள்தொகையில் 17% க்கும் அதிகமான மக்களைக் கொண்ட நாடு, 1850 மற்றும் 2019 க்கு இடையில் உலகளாவிய ஒட்டுமொத்த பசுமை இல்ல வாயு வெளியேற்றத்தில் வளர்ந்த நாடுகளின் பங்களிப்பு 60%க்கு எதிராக, வெறும் 4% மட்டுமே பங்களித்துள்ளது என்று அமைச்சர் கூறினார். இன்றும் கூட, இந்தியாவின் தனிநபர் உமிழ்வு உலகின் தனிநபர் பசுமை இல்ல வாயு வெளியேற்றத்தில் மூன்றில் ஒரு பங்கிற்கும் குறைவாகவே உள்ளது என்றும் அவர் கூறினார்.
உலகளவில் இந்தியா நிறுவப்பட்ட புதுப்பிக்கத்தக்க ஆற்றல் திறனில் 4 வது இடத்திலும், காற்று சக்தியின் நிறுவப்பட்ட திறனில் 4 வது இடத்திலும், சூரிய மின்சக்தி நிறுவப்பட்ட திறனில் 5 வது இடத்திலும் உள்ளது என்று திரு யாதவ் கூறினார். கடந்த 9 ஆண்டுகளில், இந்தியாவில் சூரிய சக்தியின் நிறுவப்பட்ட திறன் 23 மடங்குக்கு மேல் அதிகரித்துள்ளது. கடந்த 8.5 ஆண்டுகளில் இந்தியாவின் நிறுவப்பட்ட புதுப்பிக்கத்தக்க எரிசக்தி திறன் 396% அதிகரித்துள்ளது என்பதை பகிர்ந்து கொள்வதில் பெருமிதம் கொள்வதாகவும் அவர் கூறினார். பருவநிலை ஸ்மார்ட் கொள்கை இந்தியாவின் வளர்ச்சி முன்னுதாரணத்தின் முன் மற்றும் மையமாக உள்ளது என்பதற்கு இந்த புள்ளிவிவரம் சான்றாகும். சுற்றுச்சூழலின் வளர்ச்சி மற்றும் பாதுகாப்பு எவ்வாறு கைகோர்த்துச் செல்ல முடியும் என்பதற்கு இந்தியா ஒரு உலகளாவிய எடுத்துக்காட்டாக உருவெடுத்துள்ளது என்றும் அவர் தெரிவித்தார்.
ஜி20 தலைமைப் பொறுப்பை இந்தியா ஏற்கும் போது, உலகுக்கு முன்னுதாரணமாகத் திகழ்கிறது என்றார் திரு யாதவ். நமது பிரதமர் திரு மோடியின் தலைமையில் இந்தியா 2015 ஆம் ஆண்டு சமர்ப்பிக்கப்பட்ட அதன் ஆரம்ப பிரகடனத்தை, காலக்கெடுவிற்கு 9 ஆண்டுகளுக்கு முன்பே, செய்த ஒரே ஜி20 உறுப்பு நாடாக மாறியது. நமது இலக்கை காலக்கெடுவிற்கு முன்பே நாம் அடைந்துவிட்டோம் என்பது மட்டுமல்லாமல், ஷர்ம் எல் ஷேக்கில் நடைபெற்ற சிஓபி 27 மாநாட்டில் நீண்ட கால குறைந்த உமிழ்வு மேம்பாட்டு உத்தி திட்டங்களுடன் இன்னும் அதிக லட்சிய இலக்குகளை அடைய முயலும் புதிய பிரகடனத்தையும் சமர்ப்பித்துள்ளோம் என்றார் அவர். இதன் மூலம், புதிய அல்லது புதுப்பிக்கப்பட்ட உறுதிமொழிகளைச் சமர்ப்பித்த 58 நாடுகளின் பட்டியலில் இந்தியா இணைந்துள்ளது என்று அவர் மேலும் கூறினார்.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
கோவிட்-19 நோய்த் தாக்குதலுக்கு எதிரான செயல்பாடுகளில் குடிமைப்பணி அதிகாரிகள் ஆற்றிவரும் அளப்பரிய பணிகளுக்கு டாக்டர் ஜிதேந்திர சிங் பாராட்டு
குடிமைப்பணி தினம் 2020-ஐ ஒட்டி 25 மாநிலங்கள் மற்றும் 5 யூனியன் பிரதேசங்களில் உள்ள குடிமைப்பணி பணி அதிகாரிகளுடன் இன்று காணொலிக் காட்சி மூலம் கலந்துரையாடிய பணியாளர் நலன், பொதுமக்கள் குறை தீர்ப்பு மற்றும் ஓய்வூதியத் துறை இணை அமைச்சர் டாக்டர் ஜிதேந்திர சிங், கோவிட்-19 நோய்த் தாக்குதலுக்கு எதிரான செயல்பாடுகளில் குடிமைப்பணி அதிகாரிகள் ஆற்றிவரும் அளப்பரிய பணிகளுக்கு பாராட்டுகளைத் தெரிவித்துக் கொண்டார். துறைகளுக்கு இடையில் உறவை வளர்த்துக் கொண்டு சேவையாற்றுவதற்கு முக்கியத்துவம் தர வேண்டும் என கேட்டுக் கொண்ட அவர், இயற்கைப் பேரழிவுகள் மேலாண்மையில் 29 சேவை சங்கங்களை ஒன்றிணைக்கும் CARUNA தளம் வெற்றிகரமாக இருப்பதை சுட்டிக்காட்டினார். அரசு மேற்கொண்டு வரும் கோவிட்-19 நிவாரணப் பணிகளுக்கு உதவும் வகையில், குடிமைப்பணி பணி அதிகாரிகள், பிரதமரின் நிதிக்கு தங்களுடைய ஒரு நாள் ஊதியத்தை அளிக்க முன்வந்திருப்பதற்கு டாக்டர் சிங் பாராட்டு தெரிவித்தார்.
கோவிட்-19 நோய்த் தாக்குதலுக்கு எதிரான செயல்பாடுகளை மாவட்ட ஆட்சியர்கள் முன் நின்று வழிநடத்திச் செல்வதாக அவர் கூறினார். இந்த நோய்த் தாக்குதல் பரவாமல் தடுக்கும் பொறுப்பை மக்கள் நிர்வாகப் பணியில் உள்ள அதிகாரிகள் தங்கள் தோள்களில் சுமந்து கொண்டிருக்கிறார்கள் என்று அமைச்சர் குறிப்பிட்டார்.
2019 ஆம் ஆண்டில் சிறந்த நிர்வாகக் குறியீடு மற்றும் தேசிய இ-சேவைகள் வழங்கல் மதிப்பீடு வெளியிடும் நடைமுறை மேற்கொண்டதை அடுத்து உலக அளவிலான சிறந்த நடைமுறைகளுக்கு இணையான இந்தியாவின் முயற்சிகள் நிரூபிக்கப் பட்டுள்ளன. இந்தியாவின் நிர்வாக முன்மாதிரிகளுக்கு பரவலான வரவேற்பு கிடைத்துள்ளது. சிறப்பு செயல்பாடு மற்றும் அரசியல்சாசன மாண்புகளை மேம்படுத்துவதாக இந்த நடைமுறைகள் உள்ளன.
பொது மக்களின் குறைகள் தீர்வுக்கான ஒட்டுமொத்த சீரமைப்பு நடைமுறைகள் 2019 செப்டம்பரில் இருந்து மேற்கொள்ளப்பட்டிருப்பதாகவும், அதனால் மக்கள் குறைதீர்வின் தரம் மேம்பட்டிருப்பதாகவும் தெரிவித்த டாக்டர் ஜிதேந்திர சிங், மக்களின் குறைகளைத் தீர்ப்பதற்கான கால அவகாசம் இதன் மூலம் குறைந்துள்ளது என்று கூறினார். கோவிட்-19 தொடர்பான 25 ஆயிரம் குறைகளுக்கு, கோவிட் 19க்கான தேசிய கண்காணிப்பு  மூலம் 2020 ஏப்ரல் 1 முதல் 20 வரையிலான 20 நாட்களில் தீர்த்து வைக்கப்பட்டுள்ளன என்றும், சராசரியாக குறைகள் 1.57 நாட்களில் தீர்க்கப்பட்டுள்ளன என்றும் அமைச்சர் கூறினார்.
கோவிட்-19 பாதிப்பின் தொடர்ச்சியாக முடக்கநிலை அமலில் இருப்பதால் ஏப்ரல் 21, 2020-ல் நடைபெற வேண்டிய குடிமைப்பணி தின நிகழ்ச்சி ஒத்திவைக்கப்பட்டுள்ளது. மக்கள் நிர்வாகப் பணியில் சிறந்த சேவை செய்தவர்களுக்கான 2019 மற்றும் 2020க்கான பிரதமரின் விருதுகள், சர்தார் வல்லபாய் பட்டேலின் பிறந்த நாளான அக்டோபர் 31, 2020ல் வழங்கப்படும்.
(Visitor Counter : 122
சுரங்கங்கள் அமைச்சகம்
புதுதில்லியில் 36-வது சர்வதேச புவியியல் மாநாடு
36-வது சர்வதேச புவியியல் மாநாடு புதுதில்லியில் வரும் 20 முதல் 22ம் தேதி வரை மெய்நிகர் வடிவில் நடைபெற உள்ளது. இந்த மாநாட்டுக்கான கருப்பொருள் “புவிஅறிவியல்: நிலையான வருங்காலத்துக்கான அடிப்படை அறிவியல்” என்பதாகும்.
மத்திய சுரங்கங்கள் அமைச்சகம், புவி அறிவியல் அமைச்சகம், இந்திய தேசிய அறிவியல் அகாடமி, பங்களாதேஷ், நேபாளம், இலங்கை ஆகிய நாடுகளின் அறிவியல் அகாடமிகள் சேர்ந்து இந்த மாநாட்டுக்கு ஏற்பாடு செய்துள்ளன. ஒலிம்பிக் புவிஅறிவியல் என்று கூறப்படும் இந்த மாநாடு, நான்கு ஆண்டுக்கு ஒருமுறை நடைபெறுகிறது. உலகம் முழுவதிலுமிருந்து சுமார் ஐயாயிரம் முதல் ஏழாயிரம் வரை பிரதிநிதிகள் இதில் கலந்து கொள்வார்கள்.
மத்திய நிலக்கரி, சுரங்கங்கள் மற்றும் நாடாளுமன்ற விவகாரத்துறை அமைச்சர் திரு பிரகலாத் ஜோஷி, மத்திய அறிவியல் மற்றும் தொழில்நுட்பம்  புவிஅறிவியல்கள் , பிரதமர் அலுவலகம், பணியாளர் பொதுமக்கள் குறை தீர்வு, ஓய்வூதியம், அணுசக்தி மற்றும் விண்வெளித்துறை இணை அமைச்சர் டாக்டர் ஜிதேந்திர சிங் ஆகியோர் இந்த மாநாட்டை தொடங்கி வைப்பார்கள். மத்திய நிலக்கரி, சுரங்கங்கள், ரயில்வே இணை அமைச்சர் திரு ராவ்சாஹேப் பாட்டீல் தன்வே, தொலைத்தொடர்பு இணை அமைச்சர் திரு தேவுசிங் சவ்கான் ஆகியோர் முன்னிலை வகிப்பார்கள்.
2020ஆம் ஆண்டு மார்ச் மாதம் 2 முதல் 8-ம் தேதி வரை நடைபெறவிருந்த இந்த மாநாடு கொவிட் பெருந்தொற்றுக் காரணமாக ஒத்தி வைக்கப்பட்டிருந்தது.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1806449
----
(Visitor Counter : 172
பிரதமர் அலுவலகம்
நிதிஆயோக்கின் 6வது நிர்வாக கவுன்சில் கூட்டம் பிப்ரவரி 20ம் தேதி நடக்கிறது: பிரதமர் தலைமை ஏற்கிறார்
நிதி ஆயோக் அமைப்பின் 6வது நிர்வாக கவுன்சில் கூட்டம் பிப்ரவரி 20ம் தேதி காலை 10.30 மணிக்கு நடக்கிறது. இதற்கு பிரதமர் திரு நரேந்திர மோடி காணொலி காட்சி மூலம் தலைமை தாங்குகிறார். இந்த கூட்டத்தில், வேளாண், உள் கட்டமைப்பு, உற்பத்தி, மனிதவள மேம்பாடு, சேவை, சுகாதாரம் மற்றும் ஊட்டசத்து போன்ற விஷயங்கள் குறித்து விவாதிக்கப்படும்.
துறைகளுக்கு இடையேயான விஷயங்கள், மாநிலங்களுக்கு இடையேயான விஷயங்கள் குறித்து விவாதிக்கும் வாய்ப்பை இந்த நிர்வாக கவுன்சில் கூட்டம் அளிக்கிறது.
இந்தக்குழுவில் பிரதமர், மாநிலங்கள் மற்றும் சட்டப்பேரவையுடன் கூடிய யூனியன் பிரதேசங்களின் முதல்வர்கள், யூனியன் பிரதேசங்களின் துணை நிலை ஆளுநர்கள் உள்ளனர்.
6வது நிர்வாக கவுன்சில் கூட்டத்தில், முதல் முறையாக லடாக், யூனியன் பிரதேசமாக ஜம்மு காஷ்மீர், இதர யூனியன் பிரதேச நிர்வாகிகளும் அழைக்கப்பட்டுள்ளனர்.
இந்த கூட்டத்தில் நிர்வாக கவுன்சில் முன்னாள் உறுப்பினர்கள், மத்திய அமைச்சர்கள், நிதி ஆயோக் துணைத் தலைவர், தலைமை நிர்வாக அதிகாரி, உறுப்பினர்கள் மற்றும் மத்திய அரசின் மூத்த அதிகாரிகள் கலந்து கொள்ளவுள்ளனர்.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
வாகனங்களின் ஆயுள்
தில்லியில் உள்ள தேசிய பசுமைத் தீர்ப்பாயம் 26-11-2014 அன்று வர்தமான் கௌசிக் & ஆர்ஸ் வி/எஸ் யுஓஐ & ஆர்எஸ் யுஓஐ & ஆர்எஸ் 26-11-2014 தேதியிட்ட உத்தரவின்படி, 15 வயதுக்கு மேற்பட்ட அனைத்து வாகனங்களும் தில்லியின் என்.சி.டி.யில் இயங்கத் தடை விதித்துள்ளது. 10 ஆண்டுகளுக்கு மேல் பழமையான அனைத்து டீசல் வாகனங்களும்  தில்லி என்.சி.ஆரின் சாலைகளில் அனுமதிக்கப்படாது. ஹரியானா, உ.பி மற்றும் என்.சி.டி, டெல்லி ஆகிய மாநிலங்களில் உள்ள அனைத்து பதிவு அதிகாரிகளும் 10 ஆண்டுகளுக்கு மேல் பழமையான எந்தவொரு டீசல் வாகனத்தையும் பதிவு செய்ய மாட்டார்கள். 15 ஆண்டுகளுக்கு மேல் பழமையான பெட்ரோல் வாகனங்கள் மற்றும் 10 ஆண்டுகளுக்கு மேல் பழமையான டீசல் வாகனங்களை டெல்லி என்.சி.ஆரில் பதிவு செய்யக்கூடாது.
மேலும், 10 ஆண்டுகளுக்கு மேற்பட்ட அனைத்து டீசல் வாகனங்களும், 15 ஆண்டுகளுக்கு மேற்பட்ட பெட்ரோல் வாகனங்களும் இயங்கக் கூடாது என்று 29.10.2018 தேதியிட்ட உத்தரவில் உச்ச நீதிமன்றம் உத்தரவிட்டது.
2014 ஆம் ஆண்டின் அரசாணை எண் 21 இல் பிறப்பிக்கப்பட்ட தேசிய பசுமைத் தீர்ப்பாயத்தின் உத்தரவை சிவில் மேல்முறையீட்டு எண் 6686-6688/2019  என உச்ச நீதிமன்றத்தில் இந்த அமைச்சகம் எதிர்த்துள்ளது. தேசிய பசுமை தீர்ப்பாயம் விதித்த தடையில் இருந்து மத்திய ஆயுத போலீஸ் படைகள் , மாநில போலீஸ் அமைப்பு , ஆம்புலன்ஸ்கள் மற்றும் பள்ளி பேருந்துகளுக்கு விலக்கு அளிக்கப்பட்டுள்ளது.
வணிக ஒதுக்கீடு விதிகள், 1961 இன் படி, மோட்டார் வாகனச் சட்டம், 1988 சாலை போக்குவரத்து மற்றும் நெடுஞ்சாலை அமைச்சகத்தால் நிர்வகிக்கப்படுகிறது.
10 ஆண்டுகளுக்கு மேற்பட்ட அனைத்து டீசல் வாகனங்களையும், 15 ஆண்டுகளுக்கு மேற்பட்ட அனைத்து பெட்ரோல் வாகனங்களையும் என்.சி.ஆரில் இயக்க அனுமதிக்கக் கூடாது என்பது தொடர்பான தற்போதைய அறிவுறுத்தல்கள், தேசிய பசுமைத் தீர்ப்பாயத்தின் உத்தரவுகளின் அடிப்படையில், பழைய வாகனங்களை ஸ்கிராப்பிங் செய்வது தொடர்பான விஷயத்தில், சாலை போக்குவரத்து மற்றும் நெடுஞ்சாலை அமைச்சகம், 23.09.2021 தேதி விதிமுறைகளை அறிவித்தது.
இத்தகவலை மத்திய சாலைப் போக்குவரத்து மற்றும் நெடுஞ்சாலைத் துறை அமைச்சர் நிதின் கட்கரி மக்களவையில் எழுத்துப்பூர்வமாக அளித்த பதிலில் தெரிவித்துள்ளார்.
----
(PKV/KRS
(Visitor Counter : 54